《控郎马酬别萧茂才》
元代·郭钰

控郎马，妾心悲。留郎驻，郎苦辞。少年只愿封侯早，不惜蛾眉镜中老。

银鞍金勒珊瑚鞭，白水青山千里道。控郎马，郎驻鞍。

郎饮莫须尽，酒醒郎衣寒。郎心悬悬五云下，教妾若为控郎马。

马蹄好向御街行，蛾眉不向妆台画。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。